-Շատ կարևոր է, որ բոլորս նկարիչներ ենք, ու բացառիկ է լինում, երբ նույն ընտանիքում ապրելով, այդքան տարբեր պերսոնաժներ են. մեր նկարչական աշխարհը տարբեր է: Շատ ու շատ օրինակներ կարող եմ բերել, երբ հայր ու որդի նկարում են, բայց իրար նման են նկարում, տղան չի կարողանում գտնել իր աշխարհը: Ընդհանրապես, անկախ արվեստագետ լինելուց միշտ կարևորել եմ անկեղծությունը: Դա միակ դրսևորումն է, որով մարդը կարողանում է ճանաչելի դարձնել ինքն իրեն: Շատ բաներ կան, օրինակ, երեքիս բնավորությունը, որ մենք ինքներս մեզ չենք խաբում: Մենք մեր ձևը գտել ենք, արվեստում մեր բնավորությունը գտել ենք: